אסף אוריון

אסף אוריון (נולד ב-26 במרץ 1966) הוא קצין צה"ל במילואים בדרגת תת-אלוף, המשמש חוקר בכיר במכון למחקרי ביטחון לאומי. בתפקידו האחרון בצה"ל כיהן בתפקיד ראש החטיבה לתכנון אסטרטגי באג"ת.

ביוגרפיה
אביו הוא הפסל והמשורר עזרא אוריון. עם גיוסו לצה"ל, בשנת 1984, שובץ אוריון בחיל המודיעין. בהמשך השלים קורס קצינים ושימש בתפקידי פיקוד ומטה בחיל - בין היתר ביחידה 8200. בהמשך, שימש כראש מחלקה באגף התכנון וריכז את הקשרים עם צבא לבנון ויוניפי"ל, ושירת במשלחת צה"ל לשיחות המשא ומתן עם הפלסטינים. בתפקידו האחרון שימש כראש החטיבה לתכנון אסטרטגי בין השנים 2010–2015.

אוריון הוא בעל תואר ראשון בשפה וספרות ערבית והיסטוריה של המזרח התיכון מטעם אוניברסיטת תל אביב ותואר שני במינהל ציבורי מבית הספר לממשל ע"ש קנדי מאוניברסיטת הרווארד במסגרת תוכנית קרן וקסנר.

בשנת 2015 השתחרר מצה"ל, והצטרף כחוקר לנושאי סוריה ומנהל תוכנית סין במזרח התיכון במכון למחקרי ביטחון לאומי.

קישורים חיצוניים

 קורות חייו של אסף אוריון, באתר המכון למחקרי ביטחון לאומי
 
 
מאמרים פרי עטו
 ספינה על פני ים שאיננו – כח האו"ם בגולן בפתחה של 2016, מתוך "מבט על" - כתב העת של המכון למחקרי ביטחון לאומי - גיליון 785, 10 בינואר 2016
 מדו"ח מבקר המדינה על "צוק איתן" אל המערכה הבאה, מתוך "מבט על" - כתב העת של המכון למחקרי ביטחון לאומי - גיליון 909, 26 במרץ 2017
 
 סין - מתחת לרדאר: דיאלוג אסטרטגי ישראל–ארצות הברית בנושא טכנולוגיה, אסף אוריון, שירה עפרון, "מבט על", גיליון 1624, 25 ביולי 2022, המכון למחקרי ביטחון לאומי - INSS

הערות שוליים 

סגל המכון למחקרי ביטחון לאומי
ראשי החטיבה האסטרטגית
חיילי יחידה 8200
בוגרי גימנסיה רחביה
בוגרי אוניברסיטת תל אביב
תתי-אלופים בצה"ל
קציני צה"ל בכירים בוגרי תוכנית קרן וקסנר בישראל
ישראלים שנולדו ב-1966